Unix

**Unix** ( []) is a Mehrnutza-Betriabssysdem fia Computa. Es is im August 1969 vo Bell Laboratories zua Untastitzung dea Softwareentwicklung entwicklt woam. Heid stäid Unix oigemein fia Betriabssysdeme, di entweda ihrn Uasprung im Unix-Sysdem vo AT&amp;T (uasprünglich Bell Laboratories) ham oda dessen Konzepte implementiat ham. Es is zuasamma mid sein Variantn und Weidaentwicklunga –&nbsp;oft unta andan, in dea Öffentlichkeit bekanntare Nama&nbsp;– eines dea vabroadstn und eiflussreichstn Betriabssysdeme dea Computagschicht. Bis in de 1990er Joar is Unix hauptsächlich in spezialisiertn Owendungsbereichn wia etwa bei Workstations und Servan eigesetzt woan, insbesondare an Universitätn und Forschungseirichtunga. De heidige massnhofte Owendung in fast olln Bereichn dea Computatechnik hod eascht ob den 2000er Joarn ogfangt.

Maßgebliche Entwickla vo Unix woan Ken Thompson und Dennis Ritchie, de es zuanächst in Assemblersproch, dann in dea vo Ritchie entwickeltn Programmiasproch C gschrim ham. Mid Unix wsan vui bis heid maßgebliche Konzepte dea Informationstechnik easchtmois eigfihrt woan, etwa des hierarchische, baumartig afaude Dateisysdem mid Ordnerstruktur. De frihan Entwickla definiertn aa a Reih vo Konzeptn und Regln ffia de Software-Entwicklung, de ois Unix-Philosophie bekannt woan san und bis heid Eifluss in dera Informatik ham. Unix is bis in de 1980er Joar ois quelloffas Betriabssysdem vor ollm an US-Universitätn weidaentwickelt woan und hod erheblichn Eifluss af de Hackerkultur.

In den 1980ern is UNIX vo AT&T kommerzialisiat woan, wos zua oana Reih vo unobhängign Weidaentwicklunga und Obspoitunga gfihrt hod und in den sognanntn „Unix-Kriegen“ (Unix Wars) zwischn vaschiedna Sysdema und Heaschteja gmindet hod. De diversn af Unix basiadn bzw. davo obgleitn Betriabssysdeme san heid zuasammagnumma de moastvabroadtn Betriabssysdeme fia Computer und fia vui Ortn vo elektronischn Gerätn, de an Computa enthoitn. Dbei reicht de Eisatz-Bandbreite vo Mobilgerätn wia Smartphones iwa Personal Computa und Webserva bis hin zua den gresstn Supacomputan. Ferner wiad insbesondere des Unix-ortige Linux aa ois Embedded Sysdem in industrielln Mess- und Steiagerätn, in Gerätn deaMedizintechnik, Unterhaltungselektronik und elektronisch gesteuerten Gebrauchsgegnständn wia zum Beispui Haashhoitsgerätn, Kraftfohrzeign oda WLAN-Routan eigsetzt. De heid moastvabroate kommazieje, proprietäre Unix-Variantn is macOS vo Apple bzw. dessen Mobilvariante iOS, de moastvabroate Unix-ortige Open-Source-Variantn is Linux bzw. des davo obgleite Android.

## Dea Nam ''Unix''
Des Sysdem hod uaspringlich vo oan Midoabata den Nam *Unics* eahoitn, a Akronym vo *Uniplexed Information and Computing Service* und a Ospuiung af Multics. Wia spada de kirzare Schreibweis des Aasklangs ois oanzlna Buachstob „x“ entstandn is is unklor.

Ob die Schreibweis *Unix* oda stottdessn *UNIX* richtig is, wiad scho lang diskutiat. Gschichtlich is de Schreibweis *Unix* de ältae, de Schreibweis UNIX is as rein ästhetischn Grindn eascht spada aftaucht . Heid ham sie untaschiedliche Bedeitunga: In dea Fachliteratua vawendt ma iblichsweise Unix ois Bezeichnung fia unixortige Sysdeme, während ma UNIX zura Kennzeichnung zertifizierta Sysdeme nutzt. Ois Plural is im Deitschn *„Unixe“* und des an de 3. Deklination des Lateinischn oglehnte *„Unices“* im Gebrauch, im Englischn *„Unixes“* und ebnfois *„Unices“*.

## UNIX-Derivate und unixähnliche Betriabssysdeme

### Voagschichtn
Bis Unix V7 1979 eachien, is dea Quellcode vo Unix gegn Eastattung dea Kopia- und Datnträgakostn an Universitätn vateilt woan. Unix hod domid den Charakta vo oan freien, portablen Betriabssysdems kod. Dea Code is in Voalesunga und Vaöffentlichunga vawendt woan hod noch eigna Voastellunga gändat und eagänzt wean kinnt. De Universität Berkeley  hod mid Berkeley Software Distribution (BSD) a eigne Distribution mid wesntlichn Eaweidarunga entwickelt.

In den frihan 1980er Joarn hod AT&T beschlossn Unix zua vamorktn; dea AT&T-Quellcode hod ab dem Zeitpunkt nimma öffentlich zuagänglich gmocht wean deafa. Aa de Vawendung in Voalesunga wor aasgschlossn. Fia af BSD basiande Sysdeme san houhe Lizenzgebihrn valangt woan, wei a Teil des Cods vo AT&T gstammt hod.

Vui Firmen lizenziertn den UNIX-Quellcode und brochtn ihre eigna Variantn af den Morkt, sejbt Microsoft hod mid Xenix a Zeit lang a Unix im Angebot kobt. Siemens adaptierte Xenix 1984 zua an deitschn Unix mid dem Nam Sinix.

### GNU
De Nedvafigborkeit des Quellcodes hod Richard Stallman 1983  vaolosst dess GNU-Projekt („**''G**NU’s **N**ot **U**nix*“) ins Lem zua ruafa. Zui des Projekts wor de Schaffung vo oan frein Unix-kompatibln Betriabssysdem. Bis 1990 hod des Projekt olle wesentlichen Teile – inklusive des GNU-C-Compilers (gcc) – entwicklt, jedoch mid Aasnahm des Kernels.

1987 is des Lehrsysdem [[Minix (Betriebssystem)|Minix]], des vo Andrew S. Tanenbaum entwickelt woan is an dea Frein Universität Amsterdam easchina. Minix wo a Unix-Klon mid a [[Mikrokernel]], C-[[Compiler]], [[Texteditor]] und vuin Kommandos, des ois relativ ospruchsloss Sysdem aa af schwacha [[Personal Computer|PC]]-Hardware gloffa is. Da Quellcode wor Teil des Liefaumfangs. Es wor zwor kommazij und proprietär, hod aba an niedrign Preis kobt. Wia voamois Unix hod des Sysdem vuin ois Aasgangspunkt fia eigne Experimente dient.

1991 hod dea Student [[Linus Torvalds]] an an [[Terminalemulation|goabat]], mid dem ea af oan Uni-Computer zuagreifa woit. Mid dea Zeit hod ea an Dateisysdem-Zuagriff und vui andare nitzliche Features ei baut. Boid hod ea bemerkt, das ea mehr ois an Terminalemulator programmiat hod und hod den Quellcode in dea Newsgroup comp.os.minix ois vo Minix inspirierta Kernel vaöffentlicht, dea af oan [[Intel 80386|Intel-386er]]-PC laaffähig sa soit. Zeascht soit sei Projekt *Freax* hoasn. Wei dea Administrator dea Universität ihm ois Login fia sein FTP-Repository „Linux“ vagem hod, hod ea des Projekt noch dem gnannt. Im Quelltext dea Version 0.01 vo Linux kummt no dea Nam Freax vor („Makefile for the FREAX kernel“).

=== Freie BSD-Derivate ===
1992 is mid *386BSD* vo Bill und Lynne Jolitz a weidas freis Sysdem fia 80386-Prozessoan easchina. Des Sysdem is aas an Patch fia de ned vo AT&T stammandn frein Teile dea BSD-Distribution bstandn und hod a waidas freis sehr foatgschrittns Betriabsysdem fia Intel-Prozessoan botn.

1994 hod Berkeley mid 4.4BSDLite de letzte Vasion dea inzwischn vo AT&T-Quellcode befreitn Distribution vaöffentlicht.

4.4BSDLite hod zusamma mid 386BSD de Grundlog fua NetBSD, [[FreeBSD]] und kuaz draf [[OpenBSD]] botn.

=== OpenSolaris ===
Seit 2005 is aa [[Solaris (Betriebssystem)|Solaris]] (Vasion 10) in dea jeweils aktuejn Fassung fia de kostnlose nutzung eahältlich. Solaris lafft af 32-Bit- und 64-Bit-Prozessoan ([[X86-Prozessor|x86]]/[[AMD64]], [[EM64T]]) vo [[AMD]] und [[Intel]] sowia af 64-Bit-Sysdema mid Suns [[UltraSPARC]]. Fia Zuagriff af Quelln und Midoabat inklusiv Eaweidarung is es in dea Fassung [[OpenSolaris]] eahältlich, de se funktionej ned vo dea Binärversion untascheidt.

== Eascheinungsdatn ==
De foignde Zuasammastäiung gibt an grobn Iwablick. Es wean nur de wichtigstn Sysdeme erwähnt. De ham jeweils ihre eigna Vasiona und ihre eigene Entwicklungsgschicht.


== Literatua ==

* Dennis M. Ritchie, Ken Thompson: *Unix Programmer’s Manual*, 2. Aasgob, Bell Telephone Laboratories, Inc., 1972 (PDF; 7.4&nbsp;MB)
* Dennis M. Ritchie, Ken Thompson: *The UNIX Time-Sharing System*. In: *The Bell System Technical Journal*, Vol. 57, July–August 1978, No. 6, Part 2, S. 1897–2312
* Brian W. Kernighan, Rob Pike: *Der Unix Werkzeugkasten – Programmieren mit UNIX* (deutsche Übersetzung). Hanser Verlag, München 1986, 
* E. Foxley: *Unix für Super-User.* Addison-Wesley, 1988, 
* Jürgen Gulbins, Karl Obermayr: *UNIX System V.4. Begriffe, Konzepte, Kommandos, Schnittstellen.* 4. Aufl. 1995, 
* Jerry Peek, Grace Todino, John Strang: *UNIX. Ein praktischer Einstieg.* O’Reilly Verlag, 2002, 
* Arnold Willemer: *Wie werde ich UNIX-Guru?– Einführung in UNIX, Linux und Co.'' Galileo Computing , 2003, 

## Im Netz

* Unix History Repository Replikation dea UNIX-Vasionsvawoitung vo 1970 bis 2017 af GitHub

## Beleg